Document ID: 32004D0098

Komission päätös,
tehty 29 päivänä tammikuuta 2004,
tietyistä Mauritaniasta peräisin olevia kalastustuotteita koskevista suojatoimenpiteistä tehdyn päätöksen 96/293/EY kumoamisesta
(tiedoksiannettu numerolla K(2004) 128)
(ETA:n kannalta merkityksellinen teksti)
(2004/98/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan,
sekä katsoo seuraavaa:
(1) Tietyistä Mauritaniasta peräisin olevia kalastustuotteita koskevista suojatoimenpiteistä 30 päivänä huhtikuuta 1996 tehdyllä komission päätöksellä 96/293/EY(2) keskeytetään Mauritaniasta peräisin olevien elävien simpukoiden, piikkinahkaisten, vaippaeläinten ja merikotiloiden tuonti.
(2) Vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta 17 päivänä joulukuuta 1996 tehty komission päätös 97/20/EY(3) on korvannut päätöksen 96/293/EY, joka on siksi vanhentunut ja olisi kumottava.
(3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan päätös 96/293/EY.
2 artikla
Tätä päätöstä sovelletaan 6 päivästä helmikuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä tammikuuta 2004.

Labels: 3
0
18
6